Adula oja
Adula oja (ka Piduli oja) on oja Võrtsjärve madalikul, Viljandi maakonnas Põhja-Sakala ja Viljandi vallas, Tänassilma jõe vasakpoolne lisajõgi. Oja pikkus on 10,1 km, valgla pindala 76,8 km², langus 7,5 m ja lang 0,74 m/km. Oja saab alguse 44,5 m kõrguselt Aimla külas Parika järvest ja suubub Rebaste külas 37 m kõrgusel vasakult poolt Tänassilma jõkke 8,5 km kaugusel selle suudmest. Oja kuulub Ida-Eesti vesikonda ja Võrtsjärve alamvesikonda.